Ս.թ. սեպտեմբերի 24-ին «Կանաչ արահետ» ՀԿ նախաձեռնությամբ Երևանի Անգլիական այգում անցկացվեց «Գյուղական կյանք և բերքի փառատոն» ամենամյա միջոցառումը: Փառատոնն անցկացվեց 3-րդ անգամ, որին մասնակցում էին ավելի քան 100 ֆերմերային խմբեր և գյուղատնտեսության ոլորտի ձեռներեցներ: Փառատոնին ներկա էին Հայաստանում Եվրոպական Միության պատվիրակության ղեկավար Պյոտր Սվիտալսկին, ԵՄ պատվիրակության արտաքին համագործակցության պատասխանատու Ջոն Բարքերը, ՀՀ գյուղատնտեսության փոխնախարար Արմեն Հարությունյանը, Երևանի քաղաքապետի տեղակալ Դավիթ Օհանյանը, «Գյուղատնտեսական ծրագրերի իրականացման գրասենյակ» ՊՀ տնօրեն Գագիկ Խաչատրյանը, այլ պաշտոնատար անձինք և հյուրեր, ովքեր ողջունեցին ներկաներին և ընդգծեցին միջոցառման կարևորությունը: